**Nr. 5566 Data 07.05.2025**

**ANUNȚ DE CONCURS**

### Spitalul Municipal “Anton Cincu” Tecuci scoate la CONCURS în conformitate cu prevederile O.M.S. nr. 166/26.01.2023 *pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist - şef în unităţile sanitare publice cu paturi*

* **1 post de Medic specialist/primar confirmat în specialitatea medicină internă,** normă întreagă, perioadă nedeterminată, 7 ore/zi, 35 ore/săptămână, în cadrul Secţiei Medicină Internă
* **1 post de Medic specialist/primar confirmat în specialitatea epidemiologie,** normă întreagă, perioadă nedeterminată, 7 ore/zi, 35 ore/săptămână, în cadrul C.P.L.I.A.A.M.

**CONDIȚII GENERALE DE ÎNSCRIERE**:

Poate ocupa un post vacant sau temporar vacant dintre cele prevăzute la art. 1 persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

**a)** are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

**b)** cunoaşte limba română, scris şi vorbit;

**c)** are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

**d)** are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

**e)** îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

**f)** nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

**g)** nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

**h)** nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului - cadru privind organizarea şi dezvoltarea carierei personalului contractual din sectorul bugetar plătit din fonduri publice.

**CONDIŢII SPECIFICE:**

a) absolvenţi ai unei facultăţi de medicină şi farmacie, cu diploma de licenţă,

b) certificat de confirmare în gradul profesional. În cazul medicilor rezidenţi aflaţi în ultimul an de pregătire trebuie îndeplinită condiţia de promovare a examenului de verificare a cunoştintelor prevăzute în curriculum de pregătire aferent anului de formare.

**DOSARUL DE ÎNSCRIERE LA CONCURS VA CUPRINDE URMĂTOARELE DOCUMENTE:**

**a)** formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului - cadru privind organizarea şi dezvoltarea carierei personalului contractual din sectorul bugetar plătit din fonduri publice (**HG nr.** **1.336/2022**)

**b)** copia de pe diploma de licenţă şi certificatul de specialist sau primar. Pentru medicii rezidenţiaflaţi în ultimul an de pregătire se va depune la dosar adeverinţa eliberată de la unitatea la care este angajat ca medic resident ultimul an şi copia integral a carnetului de resident completat şi semnat la zi;

**c)** copii ale certificatului de membru al organizaţiei profesionale şi a avizului annual al organizaţiei profesionale;

**d)** dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare,;

**e)** acte doveditoare pentru calcularea punctajului prevăzut în anexa nr. 3 la ordin;

**f)** certificat de cazier judiciar sau, după caz, extrasul de pe cazierul judiciar;

**g)** certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;

**h)** adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

**i)** copia actului de identitate sau orice alt document care atestă identitatea, potrivit legii, aflate în termen de valabilitate;

**j)** copia certificatului de căsătorie sau a altui document prin care s-a realizat schimbarea de nume, după caz;

**k)** curriculum vitae, model comun european.

**l)** taxa de concurs in valoare de 150 lei platita la Compartimentul Financiar Contabil.

Documentele prevăzute la lit. d) şi f) sunt valabile 3 luni şi se depun la dosar în termen de valabilitate.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.

Copiile de pe actele prevazute la lit. b), c), i) si j), se prezintă însoţite de documentele originale, care se certifică cu mentiunea « conform cu originalul » de către secretarul comisiei de concurs.

Dosarele de concurs se depun la Compartimentul R.U.N.O.S. al instituţiei, (telefon 0236 812 440, int.50), în termen de 10 zile lucrătoare de la data afişării anunţului de concurs.

**Toate documentele ce compun dosarul de înscriere la concurs vor fi prezentate în dosar de plastic cu şină, în ordinea enumerată mai sus, copiile documentelor atât Faţă cât şi Verso să fie pe pagini separate, NU în format Faţă/Verso şi se vor depune personal la Secretariatul unităţii în perioada de depunere a dosarelor din calendar. La depunerea dosarului candidaţii vor obţine un număr de înregistrare care va fi codul numeric de identificare al candidatului în vederea publicării rezultatelor concursului.**

Tematicile de concurs, vor fi afişate la avizierul unităţii şi pe site-ul acesteia, <https://www.spitaltecuci.ro/anunturi/> odată cu anunţul de concurs.

**CALENDARUL**

**DE DESFĂȘURARE A CONCURSULUI PENTRU OCUPAREA POSTULUI VACANT DE**

**Medic specialist medicină internă – Secţia Medicină Internă**

• data limita de depunere a dosarelor – 27.05.2025 ora 13.00 ;

• data limita pentru selecţia dosarelor – 29.05.2025 ora 13.00 ;

• data limita pentru afişarea rezultatului selecţiei dosarelor – 30.05.2025 ora 13.00 ;

• data limita pentru depunerea contestaţiilor la selecţia dosarelor – 02.06.2025 ora 13.00 ;

• data limita pentru soluţionarea contestaţiilor la selecţia dosarelor şi afişarea rezultatelor – 03.06.2025 ora 13.00.

Candidaţii declaraţi admişi la selectia dosarelor se pot prezenta la următoarea etapă a concursului.

Data şi ora susţinerii probei scrise şi a probei clinice/practice pentru candidaţii admişi la selecţia dosarelor va fi stabilită de comun acord de membrii comisiilor de concurs şi vor fi afişate pe site-ul instituţiei şi la avizierul acesteia, fără a se depăşi termenul legal de organizare al concursului de maximum 30 de zile lucrătoare de la publicarea anunţului de concurs.

**CALENDARUL**

**DE DESFĂȘURARE A CONCURSULUI PENTRU OCUPAREA POSTULUI VACANT DE**

**Medic specialist epidemiologie – C.P.L.I.A.A.M.**

|  |  |
| --- | --- |
| **Perioada** | **Explicaţie** |
| 14.05.2025 | Publicarea anunţului pe portalul posturi.gov.ro, la avizierul unităţii, pe site-ul spitalului |
| 14 – 27.05.2025 | **Perioada de depunere a dosarelor de concurs, între orele 10.00 – 13.00** (10 zile lucratoare de la publicarea anunţului - Art. 34 din HG 1336/2022)) |
| **29.05.2025** | **PRIMA ETAPĂ: Selecţia dosarelor de către membrii comisiei de concurs** (2 zile lucratoare de la finalizarea depunerii - Art. 37 din HG 1336/2022) |
| 30.05.2025 | Afişarea rezultatelor selecţiei dosarelor de concurs, ora 13.00 |
| 02.06.2025 | Depunerea eventualelor contestaţii privind rezultatele selecţiei dosarelor, ora 13.00 |
| 03.06.2025 | Afişarea rezultatului soluţionării contestaţiilor, ora 13.00 |
| **11.06.2025** | **A DOUA ETAPĂ: Susţinerea probei scrise, ora 10.00**  (în maxim30 zile lucrătoare de la publicarea anunţului - Art. 17 din OMS 166/2023) |
| 12.06.2025 | Afişarea rezultatelor la proba scrisă, ora 13.00 |
| 13.06.2025 | Depunerea eventualelor contestaţiilor privind rezultatele probei scrise, ora 13.00 |
| 16.06.2025 | Afişarea rezultatului soluţionării contestaţiilor, ora 9.00 |
| **17.06.2025** | **A TREIA ETAPĂ: Probă clinică/practică, începând cu ora 10.00**  (4 zile lucratoare de la susţinerea probei scrise – Art. 41 din HG 1336/2022) |
| 18.06.2025 | Afişarea rezultatelor la interviu, ora 13.00 |
| 19.06.2025 | Depunerea eventualelor contestaţiilor privind rezultatele interviului, ora 13.00 |
| 20.06.2025 | Soluţionarea contestaţiilor privind interviul, ora 13.00 |
| **23.06.2025** | **Afişarea rezultatelor finale ale concursului, la avizierul unităţii şi pe site-ul spitalului, cu menţiunea “admis” sau “respins”,** ora 13.00 |

Pentru transparenţa concursului, datele personale privind rezultatele în urma procesului de selecţie, de notare a tuturor probelor precum şi soluţionarea contestaţiilor vor fi afişate anonimizat în baza numărulul de înregistrare pe care candidatul îl obţine în momentul depunerii dosarului.

Toate probele concursului se vor desfăşura la sediul Spitalului Municipal Anton Cincu Tecuci, conform calendarului de concurs.

Anunţul de concurs, Regulamentul nr. 14.164/24.10.2024 privind organizarea şi desfăşurarea concursurilor de ocupare a posturilor vacante şi temporar vacante de medic, farmacist, biolog, biochimist şi chimist; respectiv a funcţiei de farmacist-şef din cadrul Spitalului Municipal Anton Cincu Tecuci, precum şi formularele necesare înscrierii la concurs se afişeaza la sediul Spitalului Municipal Anton Cincu Tecuci, precum şi pe site-ul instituţiei <https://www.spitaltecuci.ro/anunturi/>.

Informaţii suplimentare se pot obţine la Compartimentul R.U.N.O.S. al instituţiei, telefon 0236 812440, int. 50.

**MANAGER,**

Ec. Kramer Valentina

**DIRECTOR MEDICAL interimar,**

Dr. Zară Claudiu Emanuel

**Compartiment R.U.N.O.S**.

Ec. Alexă Gabriela